CELEX: 52018PC0533
Language: fi
Date: 2018-07-16
Title: Ehdotus NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta

EUROOPAN KOMISSIO
            Bryssel 16.7.2018
            COM(2018) 533 final
            2018/0286(NLE)
            Ehdotus
            NEUVOSTON ASETUS
            maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Neuvoston asetuksessa (EU) N:o 1370/2013 asetetaan rasvattoman maitojauheen 109 000 tonnin enimmäismäärä, jota pienempien määrien ostaminen tapahtuu kiinteään hintaan (169,8 euroa/100 kg) 1. päivästä maaliskuuta 30. päivään syyskuuta kestävän julkisen interventiojakson aikana. Kun enimmäismäärä on saavutettu, julkinen interventio jatkuu, mutta se toteutetaan tarjouskilpailumenettelyllä interventiojakson päättymiseen asti.
               
               
                  Enimmäismääräksi vahvistettiin vuonna 2018 nolla, jotta vältettäisiin rasvattoman maitojauheen julkinen interventio kiinteällä hinnalla ilman markkinoihin liittyvää perustetta (sekä voin että maidon tuottajahinnat olivat melko korkealla tasolla) ja ottaen huomioon pitkään jatkunut maitorasvan ja proteiinin hintaero.
               
               
                  Siksi julkinen interventio toteutetaan vuonna 2018 tarjouskilpailumenettelyllä. Komissio päättää maatalouden yhteisen markkinajärjestelyn komitean äänestyksen perusteella tapauskohtaisesti ostettavista määristä ja ostohinnoista.
               
               
                  Vuonna 2018 rasvattoman maitojauheen EU:n markkinahinnat ovat olleet keskimäärin noin 19 prosenttia julkisen interventiotason alapuolella ja voin hinnat 117 prosenttia interventiotason yläpuolella. Rasvan ja proteiinin välinen hintaero on suurempi kuin koskaan aiemmin. Voin ja rasvattoman maitojauheen välinen hintasuhde on vuosina 2017–2018 kolminkertaistunut vuosien 2007–2016 tasoon nähden.  Samaan aikaan tuottajille maksetut raakamaidon hinnat ovat olleet keskimäärin yli 34 senttiä/kg (korkeampi kuin viimeisten viiden vuoden keskiarvo).
               
               
                  Käyttöön otetun menettelyn ansiosta on voitu välttää 109 000 tonnin perusteettomat rasvattoman maitojauheen ostot (jo olemassa olevien varastojen lisäksi).
               
               
                  Koska markkinaolosuhteet eivät ole muuttuneet olennaisesti ja vuonna 2018 saatu kokemus osoittaa tämän toimintatavan tarkoituksenmukaiseksi, on aiheellista toistaa aloite ja vahvistaa vuoden 2019 enimmäismääräksi nolla.
               
               
                  Jotta markkinatoimijat saisivat tiedon asiasta hyvissä ajoin ennen seuraavan interventiokampanjan alkua, tämän asetuksen olisi tultava voimaan sitä päivää seuraavana päivänä, jona se julkaistaan.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus on maataloustuotteiden yhteisen markkinajärjestelyn hengen mukainen, koska sillä pyritään edistämään markkinoiden vakauttamista ja varmistamaan kohtuullinen elintaso maatalousväestölle.
               
               
                  Ehdotus on johdonmukainen Euroopan unionin toiminnasta tehdyn sopimuksen 43 artiklan 3 kohdan kanssa, jonka mukaan neuvosto hyväksyy komission ehdotuksesta hintojen, maksujen, tukien ja määrällisten rajoitusten vahvistamiseen sekä kalastusmahdollisuuksien vahvistamiseen ja jakamiseen liittyvät toimenpiteet.
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehdyn sopimuksen 43 artiklan 3 kohta.
               
            
            
               •Toissijaisuusperiaate (muun kuin jaetun toimivallan osalta) 
            
         
         
            
               
                  Ehdotus kuuluu EU:n ja jäsenvaltioiden jaettuun toimivaltaan ja on toissijaisuusperiaatteen mukainen.
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen.
               
            
            
               •Toimintatavan valinta
            
            
               
                  Ei sovelleta.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Voimassa olevan lainsäädännön jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Ei sovelleta.
               
            
            
               •Asiantuntijatiedon käyttö
            
            
               
                  Ei sovelleta.
               
            
            
               •Vaikutusten arviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Rahoitusvaikutus riippuu tarjotun rasvattoman maitojauheen määristä/hinnoista ja hyväksytyistä määristä/hinnoista vuoden 2019 maaliskuun ja syyskuun välillä, ja nämä puolestaan riippuvat rasvattoman maitojauheen markkinoiden kehittymisestä.
               
            
         
         
            
               5.LISÄTIEDOT
            
            
               •Täytäntöönpanosuunnitelmat sekä seuranta-, arviointi- ja raportointijärjestelyt
            
            
               
                  Ei sovelleta.
               
            
            
               •Selittävät asiakirjat (direktiivien osalta)
            
            
               
                  Ei sovelleta.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Ei sovelleta.
               
            
            
               2018/0286 (NLE)
            
            
               Ehdotus
            
            
               NEUVOSTON ASETUS
            
            
               maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksen (EU) N:o 1370/2013
                  1
                3 artiklassa vahvistetaan määrällinen rajoitus, kun rasvattoman maitojauheen ostaminen tapahtuu kyseisen asetuksen 2 artiklassa tarkoitettuun kiinteään hintaan. Kun tämä raja on saavutettu, ostamisen on tapahduttava tarjouskilpailumenettelyllä enimmäisostohinnan määrittämiseksi.
            
            
               (2)Neuvoston asetuksella (EU) 2018/147
                  2
                muutettiin asetusta (EU) N:o 1370/2013 vahvistamalla rasvattoman maitojauheen kiinteään hintaan ostamisen määrälliseksi rajoitukseksi vuoden 2018 osalta nolla. Tarkoituksena oli välttää rasvattoman maitojauheen ostaminen kiinteällä hinnalla tilanteessa, jossa se ei olisi turvaverkon tavoitteiden mukaista.
            
            
               (3)Maito- ja maitotuotealalla on todettavissa edelleen maitorasvan ja proteiinin välinen hintaero. Vuonna 2018 rasvattoman maitojauheen unionin hinnat ovat olleet julkisen interventiotason alapuolella, kun taas voin hinnat ovat yli kaksinkertaiset interventiotasoon nähden.
            
            
               (4)Tuottajille vuonna 2018 maksetut raakamaidon hinnat ovat tasolla, joka pitää lypsykarjanhoidon kannattavana voin ja juuston nykyisen korkean kysynnän vuoksi, vaikka maitoproteiinin hinnat ovat suhteellisen alhaiset. Julkisen intervention toteuttaminen tarjouskilpailumenettelyllä vuonna 2018 ei ole estänyt raakamaidon hintojen pysymistä kyseisillä tasoilla.
            
            
               (5)Maidon ja maitotuotteiden markkinoiden perustekijöiden ei tarjonnan, kysynnän ja hintakehityksen osalta odoteta muuttuvan merkittävästi vuonna 2019 varsinkaan maitorasvan ja proteiinin hintaeron suhteen. Sen vuoksi on aiheellista vahvistaa voin ja rasvattoman maitojauheen ostamiseen kiinteään hintaan liittyvä määrällinen rajoitus nollaksi vuoden 2019 osalta.
            
         
         
            
               (6)Sen vuoksi asetusta (EU) N:o 1370/2013 olisi muutettava.
            
            
               (7)Jotta voidaan varmistaa, että tässä asetuksessa säädetty väliaikainen toimenpide vaikuttaa markkinoihin välittömästi ja jotta markkinatoimijat saisivat tiedon siitä hyvissä ajoin ennen seuraavan interventiokampanjan alkua, tämän asetuksen olisi tultava voimaan sitä päivää seuraavana päivänä, jona se julkaistaan,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Lisätään asetuksen (EU) N:o 1370/2013 3 artiklan 1 kohtaan neljäs alakohta seuraavasti:
            
            
               ”Poiketen siitä, mitä ensimmäisessä alakohdassa säädetään, rasvattoman maitojauheen ostoon kiinteään hintaan vuonna 2019 sovellettava määrällinen rajoitus on 0 tonnia.”
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
               
            
               SÄÄDÖKSEEN LIITTYVÄ RAHOITUSSELVITYS
            
            
                     
                        RAHOITUSSELVITYS
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        PÄIVÄMÄÄRÄ: 1.6.2018
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                        Ks. jäljempänä talousarvioennusteet.
                     
                     
                     
                     
                        05 02 12 02 (rasvattoman maitojauheen varastointitoimenpiteet)
                     
                     
                  
                  
                     
                        MÄÄRÄRAHAT:
                     
                     
                     
                     
                     
                        Vuoden 2018 talousarvio 12 milj, euroa; 
                     
                     
                        vuoden 2019 talousarvioesitys 9 milj, euroa
                     
                  
               
                     
                        2.
                     
                  
                  
                     
                        TOIMENPITEEN NIMI:
                     
                     
                     
                        NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
                     
                  
               
                     
                        3.
                     
                  
                  
                     
                        OIKEUSPERUSTA:
                     
                     
                     
                        Euroopan unionin toiminnasta tehdyn sopimuksen 43 artiklan 3 kohta
                     
                  
               
                     
                        4.
                     
                  
                  
                     
                        TARKOITUS:
                     
                     
                        Sen välttäminen, että rasvatonta maitojauhetta ostetaan kiinteällä hinnalla tilanteessa, jossa se ei olisi muiden maitotuotteiden korkeiden hintojen vuoksi tarpeellista turvaverkon tavoitteiden saavuttamiseksi. Rasvattoman maitojauheen julkisen intervention tulisi tapahtua tarjouskilpailumenettelyn kautta.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        VARAINHOITOVUOSI
                     
                     
                        2018
                        
                           (miljoonaa euroa)
                     
                  
                  
                     
                        VARAINHOITOVUOSI
                     
                     
                        2019
                     
                     
                        (miljoonaa euroa)
                     
                  
                  
                     
                        VARAINHOITOVUOSI
                     
                     
                        2020
                     
                     
                        (miljoonaa euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                           (TUET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUISTA LÄHTEISTÄ
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        LASKUTAPA:
                     
                     
                        Ks. huomautukset
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        Ei sovelleta
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                          Ei
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        Ei
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        Ks. huomautukset
                     
                  
               
                     
                        HUOMAUTUKSIA:
                     
                     
                     
                        Rahoitusvaikutus riippuu tarjotun rasvattoman maitojauheen määristä/hinnoista ja hyväksytyistä määristä/hinnoista vuoden 2019 maaliskuun ja syyskuun välillä. Vuoden 2019 talousarvioesitykseen ei sisälly uusia rasvattoman maitojauheen interventiomääriä.
                     
                  
               
         
         
            
                  
                     (1)
                  
                        Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).
               
               
                  
                     (2)
                  
                        Neuvoston asetus (EU) 2018/147, annettu 29 päivänä tammikuuta 2018, asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta (EUVL L 26, 31.1.2018, s. 6).